JayJayThrowThrow/commonwealth-wiki-mix huggingface dataset:
شکیل بدایونی

اردو شاعر۔ اگست سنہ 1916 کو اتر پردیش کے ضلع بدایوں میں پیدا ہوئے۔ ان کا تعلق ایک مذہبی گھرانے سے تھا۔ والد جمیل احمد سوختہ قادری بدایونی ممبئی کی مسجد میں خطیب او رپیش امام تھے اس لیے شکیل کی ابتدائی تعلیم اسلامی مکتب میں ہوئی۔ اردو، فارسی اور عربی کی تعلیم کے بعد مسٹن اسلامیہ ہائی اسکول بدایوں سے سند حاصل کرنے کے بعد اعلیٰ تعلیم کے لیے وہ سنہ 1932 میں علی گڑھ مسلم یونیورسٹی میں داخل ہوئے اور بی۔ اے کی ڈگری حاصل کرنے کے بعد سنہ 1942 میں دہلی میں سرکاری ملازم ہو گئے۔ علی گڑھ میں قیام کے دروان جگر مراد آبادی سے ملاقات ہوئی۔ ان کی وساطت سے فلمی دنیا میں داخل ہوئے۔ اور سو سے زائد فلموں کے لیے گیت لکھے۔ جو بہت زیادہ مقبول ہوئے۔ جس میں مغل اعظم کے گیت سر فہرست ہیں۔

شکیل بدایونی نے نوشاد، روی، ہیمنت کمار، ایس ڈی برمن اور سی رام چندر جیسے ممتاز موسیقاروں کی دھُنوں پر سوا دو سو سے زائد گیت لکھے۔ ان کے گیتوں کو محمد رفیع، لتا منگیشکر، آشا بھوسلے، مکیش، شمشاد بیگم، ثریا، مہندر کپور، طلعت محمود، روی شنکر شرما، گیتا دت اور ہردئے ناتھ منگیشکر جیسے صفِ اول کے گلوکاروں نے اپنی آواز میں پیش کیا۔ دلاری (1949)، دیدار (1951)، مدر انڈیا (1957)، چودہویں کا چاند (1960)، مغلِ اعظم ( 1960)، گنگا جمنا ( 1961) صاحب بی بی اور غلام ( 1962)، میرے محبوب ( 1963) دو بدن ( 1966) جیسی سپر ہٹ فلموں میں شکیل بدایونی کے نغموں نے دھوم مچا دی

فلمی گیتوں کے علاوہ شاعری کے پانچ مجموعے غمہ فردوس، صنم و حرم، رعنائیاں، رنگینیاں، شبستاں کے نام سے شائع ہوئے۔ اس کے علاوہ ان کی کلیات بھی ان کی زندگی میں ہی شائع ہو گئی تھی، تاہم 1969 میں لکھی گئی آپ بیتی 2014 میں چھپی ہے

20 اپریل 1971 کو ممبئی میں انتقال ہوا۔ اور وہیں دفن ہوئے۔ مگر قبرستان کی انتظامیہ نے اور دوسرے بہت سی مشہور شخصیات کی طرح 2010 میں ان کی قبر کا نام و نشان تک مٹا دیا۔
نمونۂ کلام

میں نظر سے پی رہا تھا تو یہ دل نے بد دعا دی

ترا ہاتھ زندگی بھر کبھی جام تک نہ پہنچے

وہی کارواں، وہی راستے، وہی زندگی، وہی مرحلے

مگر اپنے اپنے مقام پر کبھی تم نہیں، کبھی ہم نہیں

کوئی اے شکیلؔ پوچھے یہ جنوں نہیں تو کیا ہے

کہ اسی کے ہو گئے ہم جو نہ ہو سکا ہمارا

جینے والے قضا سے ڈرتے ہیں
زہر پی کر دوا سے ڈرتے ہیں
دشمنوں کے ستم کا خوف نہیں
دوستوں کی وفا سے ڈرتے ہیں
حوالہ جات

ڈاکٹر شفیع ایوب

ہندوستانی زبانوں کا مرکز، جواہرلعل نہرو یونیورسٹی، نئی دہلی، (انڈیا ) 110067

Dr. Shafi Ayub,

Centre Of Indian Languages,

SLL&CS/ JNU, New Delhi – 110067 (India)

Mobile : 9810027532

shafiayub75@rediffmail.com

http://www.scholarsimpact.com/urdu/?p=3040


زمرہ:1916ء کی پیدائشیں
زمرہ:1970ء کی وفیات
زمرہ:اتر پردیش کے شعرا
زمرہ:اردو شعرا
زمرہ:بالی وڈ شاعر
زمرہ:بدایوں کی شخصیات
زمرہ:برطانوی ہند کی شخصیات
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بیسویں صدی کے شعرا
زمرہ:بیسویں صدی کے مرد مصنفین
زمرہ:بھارتی اردو شعرا
زمرہ:بھارتی مرد شعرا
زمرہ:بھارتی مسلم شخصیات
زمرہ:فلم فیئر فاتحین
زمرہ:ہندوستانی غنائی شعرا
زمرہ:جامعہ علی گڑھ کے فضلا
رکن الدین فیروز

رکن الدین فیروز (وفات: 20 نومبر 1236ء) سلطنت دہلی کے خاندان غلاماں کا چوتھا بادشاہ تھا جس نے صرف 7 ماہ حکومت کی۔ وہ شمس الدین التتمش (1211ء تا 1236ء) کا بیٹا تھا۔ اپریل 1236ء میں التمش کے انتقال کے بعد وہ تخت پر بیٹھا لیکن اسے تخت کے لائق نہیں سمجھا جاتا تھا اس لیے نومبر 1236ء میں مارا گیا۔ التمش کی بیٹی رضیہ سلطان نے اس کے بعد اقتدار سنبھالا۔

شمس الدین التتمش کی بیٹی کا نام عام طور پر لوگ عورت ہونے کی وجہ سے رضیہ سلطانہ لکھتے ہیں اور یہ غلطی بہت پڑھے لکھے لوگ کرتے ہیں۔ واضح رہے کہ شمس الدین التتمش نے اپنے دونوں بیٹوں کی کثرت شراب نوشی اور عادات بد کے باعث اپنی بیٹی رضیہ کو ولی عہد کے طور پر منتخب کیا۔


زمرہ:1236ء کی وفیات
زمرہ:بدایوں کی شخصیات
زمرہ:بھارتی مسلمان
زمرہ:ترک حکمران
زمرہ:تیرہویں صدی کی ترک شخصیات
زمرہ:تیرہویں صدی کی ہندوستانی شخصیات
زمرہ:تیرہویں صدی کے ہندوستانی بادشاہ
زمرہ:ہندوستان میں 1230ء کا عشرہ
زمرہ:ہندوستان میں 1240ء کا عشرہ
زمرہ:تیرہویں صدی کے مقتول حکمران
زمرہ:سلاطین خاندان مملوک (دہلی)
زمرہ:ویکی ڈیٹا سے مختلف مختصر وضاحت
زمرہ:بھارتی سنی مسلمان
زمرہ:مملوک
زمرہ:تیرہویں صدی مسلمان
زمرہ:سنی مسلم شخصیات
معز الدین بہرام شاہ

معز الدین بہرام قرون وسطی میں ہندوستان کی سلطنت دہلی کا چھٹا سلطان تھا جو خاندان غلاماں سے تعلق رکھتا ہے۔ وہ شمس الدین التمش کا بیٹا اور رضیہ سلطانہ کا بھائی تھا۔ جب رضیہ بھٹنڈہ میں مقیم تھی تو بہرام نے اپنی بادشاہت کا اعلان کر دیا۔ امرائے چہلگانی اس کے معاون ومدد گار تھے یہ امرا بادشاہ گر کہلاتے تھے۔ رضیہ نے اپنے شوہر اور بھٹنڈہ کے سردار ملک التونیا کے ساتھ مل کر تخت واپس لینے کی کوشش کی لیکن گرفتار ہوئی اور ماری گئی۔

بہرام شاہ کا دوسالہ دور بے امنی کا دور رہا کیونکہ امرائے چہلگانی ایک دوسرے کے خلاف سازشوں میں مصروف رہے۔ وہ بادشاہ کے حکم کو بھی تسلیم نہیں کرتے تھے۔
اس کے دور کا ہم واقعہ منگولوں کا لاہور پر حملہ ہے۔ مغل سردار اوغدائی خان نے غزنی اور قندوز پر قبضہ جمانے کے بعد اپنے جرمیل دایار کو لاہور حملہ کرنے کے لیے روانہ کیا۔ سلطان دہلی کے پا س ان کامقابلہ کرنے کی ہمت نہ تھی اس کے امرا سازشوں میں مصروف تھے اس لیے پنجاب اور لاہور کا دفاع ممکن نہ تھا۔1240ء کے موسم سرما میں منگول وادئ سندھ پر حملہ آور ہوئے انھوں نے وسیع پیمانے پر تباہی پھیلائی عورتیں، بچے، مرد، بوڑھے سب ان کے ظلم کا نشانہ بنے۔ لاہوراور اس کے گرد و نواح کی تمام بستیوں کو تباہ وبرباد کرنے کے بعد وہ واپس چلے گئے۔31 دسمبر1241ء کو منگول جرنیل ایک حادثہ میں دایار مارا گیا۔ بہرام شاہ اپنے دو سالہ دور اقتدار کے بعد 15 مئی 1242ء میں اپنی ہی فوجوں کے ہاتھوں مارا گیا۔ اس کے مارے جانے کے بعد سلطان رکن الدین فیروزشاہ کے بیٹے علاؤ الدین مسعود شاہ نے اقتدار سنبھالا۔
حوالہ جات

زمرہ:بھارتی سنی مسلمان
زمرہ:ترک حکمران
زمرہ:تیرہویں صدی کی ترک شخصیات
زمرہ:تیرہویں صدی کے مملوک سلاطین
زمرہ:تیرہویں صدی کے ہندوستانی بادشاہ
زمرہ:تیرہویں صدی میں ایشیا کے بادشاہ
زمرہ:سلاطین خاندان مملوک (دہلی)
زمرہ:ویکی ڈیٹا سے مختلف مختصر وضاحت
زمرہ:ہندوستان میں 1240ء کا عشرہ
زمرہ:ہندوستان میں 1250ء کا عشرہ
زمرہ:1242ء کی وفیات

زمرہ:1212ء کی پیدائشیں
علاؤ الدین مسعود شاہ

علاؤ الدین مسعود (1242ء – 1246ء) سلطنت دہلی کا ساتواں سلطان تھا جس نے ہندوستان پر حکومت کی۔ اس کا تعلق خاندان غلاماں سے تھا۔ وہ رکن الدین فیروز کا بیٹا اور رضيہ سلطانہ کا بھتیجا تھا۔ 1242ء میں اپنے پیشرو معز الدین بہرام کی افواج کے ہاتھوں مارے جانے اور بے امنی کی صورت حال میں اسے سلطان منتخب کیا گیا۔ اس لیے وہ زیادہ اختیارات کا حامل نہیں تھا اور اقتدار کے حصول کی کشمکش کے دوران درباری امرا نے اس کی جگہ ناصر الدین محمود (1246ء تا 1266ء) کو سلطان بنا دیا۔
حوالہ جات

زمرہ:بھارتی سنی مسلمان
زمرہ:بھارتی مسلم شخصیات
زمرہ:تاریخ ہندوستان
زمرہ:تیرہویں صدی کے ہندوستانی بادشاہ
زمرہ:تیرہویں صدی کے ہندوستانی مسلمان
زمرہ:سلطنت دہلی
زمرہ:ہندوستان میں 1240ء کا عشرہ
زمرہ:ہندوستان میں 1250ء کا عشرہ
زمرہ:ہندوستانی فرماں روا
زمرہ:643ھ کی وفیات
زمرہ:سلاطین خاندان مملوک (دہلی)
زمرہ:دہلی میں وفات پانے والی شخصیات
ناصر الدین محمود

ناصر الدین محمود شاہ

ناصر الدین محمود (وفات: 18 فروری 1266ء) سلطنت دہلی کا آٹھواں سلطان رہا جس کا تعلق خاندان غلاماں سے تھا۔ وہ شمس الدین التمش کا سب سے چھوٹا بیٹا تھا اور علاؤ الدین مسعود کی جگہ تخت پر بیٹھا۔ وہ انتہائی دیندار اور عبادت گزار حکمران تھا اور اپنی رحم دلی کے باعث مشہور تھا۔ اس کے دور میں معاملات سلطنت اس کا نائب غیاث الدین بلبن سنبھالتا تھا۔ 1266ء میں اس کے انتقال کے بعد اقتدار بھی اسی غیاث الدین کو مل گیا کیونکہ محمود کی اپنی کوئی اولاد نہ تھی۔
حوالہ جات

زمرہ:1246ء کی پیدائشیں
زمرہ:1266ء کی وفیات
زمرہ:بھارتی سنی مسلمان
زمرہ:بھارتی مسلم شخصیات
زمرہ:تاریخ ہندوستان
زمرہ:تیرہویں صدی کے ہندوستانی بادشاہ
زمرہ:سلطنت دہلی
زمرہ:ہندوستان میں 1240ء کا عشرہ
زمرہ:ہندوستان میں 1250ء کا عشرہ
زمرہ:ہندوستان میں 1260ء کا عشرہ
زمرہ:ہندوستان میں 1270ء کا عشرہ
زمرہ:ہندوستانی فرماں روا
زمرہ:سلاطین خاندان مملوک (دہلی)
زمرہ:سلاطین دہلی
زمرہ:1229ء کی پیدائشیں
زمرہ:سلاطین
زمرہ:دہلی میں وفات پانے والی شخصیات
زمرہ:مملوک
زمرہ:تیرہویں صدی کی شخصیات
شمس الدین کیومرث

کیومرث (وفات: 13 جون1290ء) خاندان غلاماں کا آخری بادشاہ تھا۔ وہ معز الدین کیقباد (1286ء تا 1290ء) کا بیٹا تھا اور اپنے والد کی بیماری اور بعد ازاں خلجی سرداروں کی جانب سے قتل کے بعد تخت نشین ہوا۔ تاہم جلال الدین فیروز خلجی نے اسے اقتدار سے ہٹا کر خود تخت حاصل کر لیا۔ اس طرح سلطنت دہلی کے پہلے خاندان کی حکومت کا خاتمہ ہو گیا۔
مزید دیکھیے

* دہلی سلطنت کے حکمرانوں کی فہرست

زمرہ:ایشیا میں 1290ء کی دہائی
زمرہ:بھارت میں تیرہویں صدی
زمرہ:بھارتی سنی مسلمان
زمرہ:بھارتی مسلم شخصیات
زمرہ:تاریخ ہندوستان
زمرہ:تیرہویں صدی کی ہندوستانی شخصیات
زمرہ:تیرہویں صدی کے ہندوستانی بادشاہ
زمرہ:سلطنت دہلی
زمرہ:معزول کردہ طفلی حکمران
زمرہ:ہندوستان میں 1280ء کا عشرہ
زمرہ:ہندوستان میں 1290ء کا عشرہ
زمرہ:ہندوستانی فرماں روا
زمرہ:سلاطین خاندان مملوک (دہلی)
زمرہ:ویکی ڈیٹا سے مختلف مختصر وضاحت
تولید

عمل تولید انسانوں میں آدمی اور عورت کے مباشرت سے اولاد کے پیدا ہونے کا نام ہے۔ یہی عمل حیوانات میں نرومادہ کے اختلاط سے انجام پاتا ہے۔
تشریح

مرد کے مادہ منویہ میں لاکھوں جراثیم ہوتے ہیں اگر ایک جراثیم بھی عورت کے بیضے سے مل جاتے تو وہ رحم کی دیوار سے چپک کر حمل کا باعث بن سکتا ہے اور اولاد کا حصول ممکن ہوتا ہے۔
تولید کی اقسام

تولید کی دو اقسام ہیں-
غیر جنسی تولید

یہ عمل تولید کی وہ قسم ہے جس میں صرف ایک جاندارسے نئے جاندار پیدا ہوتے ہیں-
جنسی تولید

یہ تولید کا وہ طریقہ ہے جس میں نر اور مادہ کے ملاپ سے نسلی خصوصیات بچوں میں والدین سے ملی جلی حالت میں منتقل ہوتی ہے-
نگار خانہ


Image:Ultrasound_image_of_a_fetus.jpg|
Image:Sucking his thumb and waving.jpg|
Image:3dultrasound 20 weeks.jpg|

حوالہ جات

زمرہ:تولید
زمرہ:اساسی طبی علوم
زمرہ:انسانی حمل
زمرہ:خصوبت
زمرہ:طب تولید
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:جانوروں میں توالد نو
دایہ گری

دایہ گری سے مراد حاملہ عورتوں کی دیکھ ریکھ اور خاص طور پر وضع حمل کا کام انجام دینا۔ اس پیشے کو انگریزی میں Midwifery کا نام دیا گیا ہے۔

بھارت، افریقا اور کئی ترقی پزیر ممالک میں تربیت یافتہ دایاؤں کی عدم دستیابی کی وجہ سے ہر سال کئی ہزار نومولود پیدا ہوتے ہی مرجاتے ہیں۔
مزید دیکھیے

* انٹرنیشنل کنفیڈریشن آف مڈوائوز
خارجی روابط

* برطانیہ میں 8 ماہ کی حاملہ عورتوں میں ورزش اورحفظان صحت کا بڑھتا رجحان

زمرہ:انسانی حمل
زمرہ:بچے کی پیدائش
زمرہ:جنسی صحت
زمرہ:خواتین
زمرہ:علوم صحت وطب
زمرہ:عورت
زمرہ:قبالت
زمرہ:مادریت
زمرہ:نسوانی صحت
زمرہ:نگہداشت صحت
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
متوالیہ (ریاضی)

اعداد کی مرتب فہرست کو متوالیہ کہتے ہیں۔ یا پھر یوں کہیں کہ متوالیہ ایک دالہ ہوتا ہے جس کا ساحہ قدرتی عدد ہوتے ہیں۔ متوالیہ کو مختلف طریقوں سے لکھا جا سکتا ہے:
:1, 3, 5, 7, 9, \cdots
:v_n = 2n-1 \,,\,\, n \in \mathbb{N}
:\ f(n) = 2n-1 \,,\,\, n \in \mathbb{N}
حسابی متوالیہ

متوالیہ جس کے تواتر ارکان کا فرق دائم ہو، کو حسابی متوالیہ کہا جاتا ہے۔ اس کی عام شکل یوں ہو گی
:a , a+d, a+2d, a+3d, \cdots
جہاں a پہلا رکن ہے اور d مشترکہ فرق۔ اس متوالیہ کے n ویں رکن v_n کو یوں لکھیں گے
:v_n = a+(n-1)d \,,\,\, n \in \mathbb{N}
ہندساتی متوالیہ

متوالیہ جس کے تواتر ارکان کا تناسب دائم ہو، کو ہندساتی متوالیہ کہتے ہیں۔ اس کی عام شکل یوں ہو گی
:a , ar, ar^2, ar^3, \cdots
جہاں a پہلا رکن ہے اور r مشترکہ تناسب۔ اس متوالیہ کے n ویں رکن v_n کو یوں لکھیں گے
:v_n = ar^{(n-1)} \,,\,\, n \in \mathbb{N}
رَجعت کلیہ

اگر متوالیہ کا رکن اپنے پچھلے رکن کے فنکشن کے طور پر نکالا جا سکے، تو اس کلیہ کو رجعت کلیہ کہتے ہیں۔ مثلاً حسابی متوالیہ کا \ n+1 واں رکن v_{n+1}، اس متوالیہ کے n ویں رکن v_n سے اس رجعت کلیہ
:v_{n+1} = v_n + d \,,\,\, n \in \mathbb{N}
سے نکالا جا سکتا ہے۔ اس طرح ہندساتی متوالیہ کا رجعت کلیہ یہ
:v_{n+1}=rv_n \,,\,\, n \in \mathbb{N}
ہے۔


زمرہ:ابتدائی ریاضیات
زمرہ:متوالیہ اور سلسلہ
زمرہ:ویکی ڈیٹا سے مختلف مختصر وضاحت
زمرہ:حقیقی تحلیل
ایلوپیتھی

ایلوپیتھی یا طبِ اخلافی ،جس کو انگریزی میں Allopathy اور Allopathic medicine بھی کہا جاتا ہے دراصل ایک اصطلاح ہے جو معالجہ المثلیہ (homeopathy) کے متعارف کنندہ سیموئل ہنیمان نے اپنے طریقۂ علاج یعنی معالجہ المثلیہ سے دوسرے تمام موجودہ طریقہ معالجات کو جدا کرنے کے لیے استعمال کی تھی۔ اور عمومی طور پر آج کل اس سے جو مثال لی جاتی ہے وہ رائج الوقت مغربی طب (medicine) کی ہوتی ہے، جبکہ درحقیقت جیسا کہ اندازہ کیا جا سکتا ہے کہ اس اصطلاح کے دائرۂ کار میں وہ تمام معالجات آجاتے ہیں جو معالجہ المثلیہ کے علاوہ ہیں۔ ایک دلچسپ بات یہ ہے کہ علم medicine گو معالجۂ اخلافیہ میں آجاتا ہے اس کے باوجود اس میں بھی چند ایسے طریقہ کار موجود ہیں کہ جو معالجہ المثلیہ میں آتے ہیں، اگر غور کیا جائے تو بقریت (vaccination) ایک قسم کا معالجہ المثلیہ ہی ہے جبکہ معالجہ اخلافیہ کی پیداوار ہے۔
مزید دیکھیے

* علاج بالمثل (Homeopathy)
* طب (Orthodox medicine)
* طب یونانی (Yunani medicine)
حوالہ جات

زمرہ:طب
زمرہ:طبی اصطلاحات
زمرہ:ہومیوپیتھی
زمرہ:روایتی طب
زمرہ:کاذب سائنس
زمرہ:ورائے طبعی
خود حل جسیمہ

تصغیر|300px|بائیں|بائیں B؛ ایک برقیہ خردبین|برقیہ خردبین (الیکٹران مائکرواسکوپ) سے لیا گیا ایک خردعکس (micrograph) --- اس شکل میں AL کی علامت، خودحل جسیمہ کو ظاہر کرتی ہے جبکہ AP کی علامت کے ذریعہ خود اکل جسیمے (autophagosome) کو ظاہر کیا گیا ہے۔
جیسا کہ نام سے ظاہر ہے کہ خود حل جسیمہ ایک ایسا حل جسیمہ (lysosome) ہوتا ہے جو خود اپنی تحلیل (lysis) کرلیتا ہے اسی لیے اسے خود حل جسیمہ (Auto-lysosome) کہا جاتا ہے۔ یعنی خود حل جسیمے دراصل خلیات کے اندر پائے جانے والے ایسے جسیمات (bodies یا somes) یا ننھے ننھے اجسام ہوتے ہیں کہ جو خود اپنی تحلیل کرلیتے ہیں۔ اصل میں ہوتا یوں ہے کہ خلیات کے اندر بہت سے چھوٹے بڑے اجسام پائے جاتے ہیں جن میں سے چند ایسے ہوتے ہیں کہ جیسے پانی میں بلبلے، لیکن یہ بلبلے ہوا کے نہیں ہوتے بلکہ ان میں کوئی محلول یا کوئی اور غذائی یا کیمیائی چیز بھری ہوئی ہوتی ہے اور ان کو انگریزی میں ویکیول اور اردو میں فجوہ کہتے ہیں جس کی جمع فجوات کی جاتی ہے۔ اب ان فجوات یا vacuoles میں سے کچھ ایسے ہوتے ہیں کہ جن کے اندر تحلیل کے کیمیائی عوامل جاری رہتے ہیں اور ان میں تحلیل کرنے والے خامرے بھی پائے جاتے ہیں، ظاہر ہے کہ اگر تحلیل کرنے والے خامرے موجود ہوں تو پھر اس فجوہ کا کام تحلیل کرنا یا حل کرنا ہی ہوتا ہے اور ایسے فجوات کو حل جسیمے (lysosomes) کہا جاتا ہے۔ اور وہ فجوات یا بلبلے کہ جن میں کسی حل جسیمے کے ذریعہ سے تحلیلی خامرے شامل کر دیے گئے ہوں خودحل جسیمہ کہلاتا ہے۔
مزید دیکھیے

* اکل (-phago)
* حل جسیمہ (Lysosome)
* خود اکل جسیمہ (Auto-phagosome)
* خود اکل حلجسیمہ (Autophagolysosome)
* اکل جسیمہ (Phagosome)

زمرہ:خلیہ
خود اکل جسیمہ

خود اکل جسیمہ (auto-phagosome) جیسا کہ نام سے ظاہر ہے کہ ایسا اکل جسیمہ (phagosome) ہوتا ہے کہ جو خود اپنے ہی خلیے کے حصوں کو کھا جاتا ہے یا نگل جاتا ہے۔

خلیات کے اندر (یعنی یوں کہ لیں کہ در خلیہ مائع (intra-cytoplasmic)) بہت سے چھوٹے بڑے اجسام پائے جاتے ہیں جن میں سے چند ایسے ہوتے ہیں کہ جیسے پانی میں بلبلے، لیکن یہ بلبلے ہوا کے نہیں ہوتے بلکہ ان میں کوئی محلول یا کوئی اور غذائی یا کیمیائی چیز بھری ہوئی ہوتی ہے اور ان کو انگریزی میں ویکیول اور اردو میں فجوہ کہتے ہیں جس کی جمع فجوات کی جاتی ہے۔ انھی بلبلہ نما اجسام میں چند ایسے بھی ہوتے ہیں کہ جو مائع کو پینے کی بجائے نسبتا ٹھوس (یوں سمجھیں کہ گاڑھے اجزاء) کو ہڑپ کرتے رہتے ہیں اور ان کو ہی اکل جسیمے (phagosomes) کہا جاتا ہے۔ اب ان میں سے کچھ اکل جسیمے ایسے بھی ہوتے ہیں کہ جن کے اندر اسی خلیے کے خلیہ مائع (cytoplasm) کے اجزاء دیکھے جا سکتے ہیں جس میں یہ خود موجود ہوں، بس اسی لیے ان کو خود اکل جسیمے یا خود کو کھا جانے والے جسیمے کہا جاتا ہے۔

یہ خود اکل جسیمے پھر بعد میں حل جسیموں (Lysosomes) کے ساتھ مدغم ہوجاتے ہیں اور اس طرح سے حل جسیموں کے اندر موجود خامرے ان خود اکل جسیموں کے اندر موجود مواد کو ہضم کر دیتے ہیں۔ اس طرح سے حل جسیمے اور اکل جسیمے سے ملکر جو ایک فجوہ بنتا ہے یا وجود میں آتا ہے اسے خود اکل حلجسیمہ (autophagolysosome) کہا جاتا ہے۔

خود اکل جسیمات کو بعض اوقات، خلوی حلجسیمہ (cytolysosome) اور صرف خود جسیمہ (autosome) بھی کہا جاتا ہے۔
مزید دیکھیے

* اکل (-phago)
* حل جسیمہ (Lysosome)
* خود حل جسیمہ (Auto-lysosome)
* اکل جسیمہ (Phagosome)
* خود اکل حلجسیمہ (Autophagolysosome)
حوالہ جات

زمرہ:خلیائی حیاتیات
زمرہ:خلیہ
خود اکل حلجسیمہ

یہ خلیات کے اندر پایا جانے والا ایک ایسا جسیمہ ہوتا ہے کہ جو خود اکل جسیمے (autophagosome) اور حلجسیمے (lysosome) کے ملاپ سے یا یوں کہ لیں کہ ایک دوسرے میں پیوست ہوجانے سے بنتا ہے اسی لیے اسے دونوں کا مشترکہ نام ملا کر یہ طویل نام یعنی خود اکل حلجسیمہ (autophagolysosome) کہا جاتا ہے۔
مزید دیکھیے

* اکل (-phago)
* اکل جسیمہ (Phagosome)
* حل جسیمہ (Lysosome)
* خود اکل جسیمہ (Auto-phagosome)
* خود حل جسیمہ (Auto-lysosome)

زمرہ:خلوی عملیات
زمرہ:خلیہ
زمرہ:مناعیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:سانچہ حوالہ جات میں نامعلوم پیرامیٹر پر مشتمل صفحات
اکل

اکل کا مطلب حیاتیات اور خلیاتی حیاتیات میں کھا جانے کا یا نگلنے کا ہوتا ہے اور اسے انگریزی کے Phago کے سابقے کے طور پر استعمال کیا جاتا ہے۔ یہ مفہوم انگریزی میں چند دیگر الفاظ (جیسے phagia) کے ساتھ بھی ادا کیا جاتا ہے جو اسی سے ماخوذ ہوتے ہیں۔ اصل میں اس قبیلے کے تمام الفاظ ایک یونانی لفظ phagein سے نکلے ہیں جس کا مطلب کھانے اور یا نگلنے کا ہوتا ہے۔ مثال کے طور پر gliophagia یعنی اکل لصقہ یا عصبی لصقہ (neuroglia) کو کھا جانا۔
مزید دیکھیے

* خلوی اکل (Phagocytosis)
* خود اکل جسیمہ (Auto-phagosome)
* خود اکل حلجسیمہ (Autophagolysosome)
* اکل جسیمہ (Phagosome)
پلوٹو کی درجہ بندی میں تبدیلی

اگست 2006 میں پلوٹو کو نظام شمسی سے خارج کر دیا گیا ہے۔ اس سے پہلے تک پلوٹو کو نظام شمسی کا نواں سیارہ شمار کیا جاتا تھا، اس کا ایک سال 250 زمینی سالوں کے برابر ہے اور اس کا 1 دن 6 زمینی دنوں سے کچھ زیادہ ہے۔ سورج سے دوری کے سبب پلوٹو سرد ترین سیارہ مانا جاتا ہے۔

24 اگست 2006ء کو (International Astronomical Union (IAU کی جنرل اسمبلی نے اس بات پر اتفاق کیا کہ نظام شمسی 8 سیاروں پر مشتمل ہے اور پلوٹو ان موجود سیاروں میں شامل نہیں بلکہ پلوٹو ان سے علاحدہ ایک بونا سیارہ ہے، جو سورج کے گرد گردش نہیں کرتا بلکہ اس کی گردش نظام شمسی سے باہر اور اس جیسے بونے سیاروں کے ساتھ ہے۔ پلوٹو سیرس جیسا ہی ایک بونا سیارہ ہے اور اس جیسے ہزاروں سیاروں سے مختلف نہیں۔


زمرہ:سورج
زمرہ:فلکیات
زمرہ:طبعی کائنات
زمرہ:نظام شمسی
تفارقی شناختی اضطراب

تفارقی شناختی اضطراب، جیسا کہ نام سے ظاہر ہے کہ ایک ایسا اضطراب (disorder) ہے جس میں متعلقہ شخصیت یوں کہـ لیں کہ دو (یا ایک سے زائد) چہرے رکھتی ہے اسے طب میں متعدد الشناخت شخصیت بھی کہا جاتا ہے اور اسی کو دوہری شخصیت یا کثیر شخصیت بھی کہتے ہیں۔ اس اضطراب کو انگریزی میں Dissociative identity disorder کہتے ہیں اور DID کا اختصار اس کو ظاہر کرنے کے لیے اختیار کیا جاتا ہے۔ اس نفسیاتی کیفیت کا عالمی ادارۂ صحت کی جماعت بندی امراض (ICD-10) میں F44 کے تحت اضطرابات تفارقیہ میں شخصیت متعدد کے طور پر اندراج کیا گیا ہے۔
حوالہ جات

زمرہ:آر ٹی ٹی
زمرہ:اضطرابات تفارقیہ
زمرہ:کامنز زمرہ جس کا ربط ویکی ڈیٹا پر ہے
زمرہ:مضامین جن میں کوریائی زبان کا متن شامل ہے
زمرہ:ویکی ڈیٹا سے مختلف مختصر وضاحت
زمرہ:شخصیت کی بد نظمیاں
زمرہ:اضطراب
زمرہ:ذہنی عوارض
زمرہ:نفسیاتی تجزیہ
سورہ لقمان

قرآن مجید کی 31 ویں سورت جس میں 4 رکوع اور 34 آیات ہیں۔
نام

اس سورت کے دوسرے رکوع میں وہ نصیحتیں نقل کی گئی ہیں جو حکیم لقمان نے اپنے بیٹے کو کی تھیں۔ اسی مناسبت سے اس کا نام لقمان رکھا گیا ہے۔
زمانۂ نزول
مزید دیکھیے: لقمان آیت 27 تا 29

اس کے مضامین پر غور کرنے سے صاف محسوس ہوتا ہے کہ یہ اس زمانے میں نازل ہوئی ہے جب اسلامی دعوت کو دبانے اور روکنے کے لیے جبر و ظلم کا آغاز ہو چکا تھا اور ہر طرح کے ہتکھنڈے استعمال کیے جانے لگے تھے لیکن ابھی طوفان مخالفت نے پوری شدت اختیار نہ کی تھی۔ اس کی نشان دہی آیت 14-15 سے ہوتی ہے جس میں نئے نئے مسلمان ہونے والے نوجوانوں کو بتایا گیا ہے کہ والدین کے حقوق تو بے شک خدا کے بعد سب سے بڑھ کر ہیں، لیکن اگر وہ تمھیں اسلام قبول کرنے سے روکیں اور دین شرک کی طرف پلٹنے پر مجبور کریں تو ان کی یہ بات ہر گز نہ مانو۔ یہی بات سورۂ عنکبوت میں بھی ارشاد ہوئی ہے جس سے معلوم ہوتا ہے کہ دونوں سورتیں ایک ہی دور میں نازل ہوئی ہیں لیکن دونوں کے مجموعی انداز بیاں اور مضمون پر غور کرنے سے اندازہ ہوتا ہے کہ سورۂ لقمان پہلے نازل ہوئی ہے، اس لیے کہ اس کے پس منظر میں کسی شدید مخالفت کا نشان نہیں ملتا اور اس کے برعکس سورۂ عنکبوت کو پڑھتے ہوئے محسوس ہوتا ہے کہ اس کے نزول کے زمانے میں مسلمان پر سخت ظلم و ستم ہو رہا تھا۔
موضوع و مضمون

اس سورت میں لوگوں کو شرک کی لغویت و نامعقولیت اور توحید کی صداقت و معقولیت سمجھائی گئی ہے اور انھیں دعوت دی گئی ہے کہ باپ دادا کی اندھی تقلید چھوڑ دیں، کھلے دل سے اس تعلیم پر غور کریں جو محمد خداوند عالم کی طرف پیش کر رہے ہیں اور کھلی آنکھوں سے دیکھیں کہ ہر طرف کائنات میں اور خود ان کے اپنے نفس میں کیسے کسیے صریح آثار اس کی سچائی پر شہادت دے رہے ہيں۔
اس سلسلے میں یہ بھی بتایا گیا ہے کہ یہ کوئی نئی آواز نہیں ہے جو دنیا میں یا خود دیار عرب میں پہلی مرتبہ ہی اٹھی ہو اور لوگوں کے لیے بالکل نامانوس ہو۔ پہلے بھی جو لوگ علم و عقل اور حکمت و دانائی رکھتے تھے وہ یہی باتیں کہتے تھے جو آج محمد کہہ رہے ہیں۔ تمھارے اپنے ہی ملک میں لقمان نامی حکیم گذر چکا ہے جس کی حکمت و دانش کے افسانے تمھارے ہاں مشہور ہیں، جس کی ضرب الامثال اور جس کے حکیمانہ مقولوں کو تم اپنی گفتگوؤں میں نقل کرتے ہو، جس کا ذکر تمھارے شاعر اور خطیب اکثر کیا کرتے ہیں۔ اب خود ہی دیکھ لو کہ وہ کسی عقیدے اور کن اخلاقیات کی تعلیم دیتا تھا۔
حوالہ جات

زمرہ:سورتیں
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
فقر کلام

فقرِ کلام (alogia) جیسا کہ نام سے ظاہر ہے کہ ایک ایسے گفتار یا کلام کو کہتے ہیں جس میں کلام یا logos کی کمی پائی جاتی ہے۔ اس کی مختلف نوعیتیں یا اقسام دیکھی جاتی ہیں جن میں سے ایک فقدان گفتار (poverty of speech) کہلاتی ہے اور یہ شیزوفرینیا سے متاثرہ افراد میں ایک علامت (symptom) کے طور پر دیکھی جاتی ہے اور چونکہ یہاں ایک ایسی چیز یا خصوصیت جو عام طور پر گفتار میں موجود ہوتی ہے کی کمی واقع ہو رہی ہے اسی لیے اس کو شیزوفرینیا کی منفی علامات میں شمار کیا جاتا ہے۔ بعض اوقات فقر کلام کی اصطلاح کو گفتار کے مکمل طور پر نہ ہونے (یعنی عدمِ کلام (aphasia)) کے لیے بھی استعمال کیا جاتا ہے۔
مزید دیکھیے

* خلل کلام (Dysphasia)
* عدمِ کلام (aphasia)

زمرہ:اعصابیات
زمرہ:شیزوفرینیا
زمرہ:طبی علامتیں
خلل کلام

خلل کلام (dysphasia) ایک ایسی گفتار یا کلام ہوتا ہے جس میں ضعف یا خلل پایا جاتا ہے اور وہ اپنے اندر اجزاء میں الفاظ اور خیالات کی صحتمند ترتیب نہیں رکھتی، ساتھ ہی اس میں سے اکثر فہم و سوجھ بوجھ بھی ناپید ہوتی ہے اور اسی وجہ سے اس کو عدم الفہم (incomprehension) قسم کی گفتار بھی کہا جاتا ہے۔ اس کی وجوہات میں عمومی طور پرکوئی مرکزی ضرر (central lesion) پایا جاتا ہے۔
خلل کلام اور فقر کلام میں فرق

اس میں اور فقر کلام (alogia) میں بنیادی طور پر فرق کسی مرکزی حصے (دماغ کے ) میں کوئی ضرر یا چوٹ یا یوں کہ لیں کے زخم کا ہونا یا نا ہونا ہے۔ فقر کلام میں عام طور پر ایسا شیزوفرینیا میں ہونے والی منفی علامات (negative symptoms) کی وجہ سے ہوتا ہے جبکہ خلل کلام میں کوئی مرکزی ضرر پایا جاتا ہے۔

خلل کلام کی وجوہات جیسا کہ اوپر بیان ہوا کہ عام طور پر کوئی نہ کوئی ایسا طبی عارضہ شامل ہوتا ہے جس میں دماغ میں بائیں جانب موجود گفتگو کا ذمہ دار حصہ متاثر ہو گیا ہو جیسے فالج، جبکہ فقر کلام میں وجہ ایک ذھانی (psychotic) عارضہ ہوتا ہے جیسے شیزوفرینیا۔

اوپر کی وضاحت کے بعد ایک بات یہ ذکر کرنا لازمی طب میں کئی علامات ایسی ہوتی ہیں کہ جن کی کوئی ناقابل ترمیم گروہ بندی نہیں کی جا سکتی، یعنی ایسے مواقع بھی آتے ہیں کہ جب کوئی طبی وجہ اس نوبت تک پہنچ جائے کہ جہاں خلل کلام کی کیفیت سمجھ بوجھ کے ناکارہ ہوجانے کی وجہ سے فقر کلام کی کیفیت میں داخل ہو جائے۔ اس کی مزید وضاحت درج ذیل جدول میں کی گئی ہے۔
مزید دیکھیے

* فقر کلام (alogia)
* عدمِ کلام (aphasia)
حوالہ جات

زمرہ:ابلاغی امراض
زمرہ:اعصابیات
زمرہ:امراضیات زبان و تکلم
زمرہ:عدم کلامی
زمرہ:علم الاعصاب
ترانہ

ترانہ کی اہمیت یوں تو بالکل خیال کی سی ہوتی ہے، مگر اس میں بول استعمال نہیں کیے جاتے۔ یہ زیادہ تر تین تال میں گایا جاتا ہے۔
تسکیل

ترانے کی لے تیز ہوتی ہے اور عموما ستار خوانی کا انگ قائم کیا جاتا ہے۔ آواز کی ادائیگی کے لیے چند مخصوص قسم کے الفاظ مثلا" تا نا دا دے نوم تنوم وغیرہ استعمال کیے جاتے ہیں۔ اس میں مروجہ بول وہی بول ہیں جو طبلہ نواز اپنی گتوں اور پیشکاروں میں استعمال کرتے ہیں۔ کئی بولوں کا جوڑ زیادہ خوش اسلوب مانا جاتا ہے مثلآ :
"تا را نا" "تا را دے رے نا رے""کڑ تا نا گے گے نا تن تا نا گا رے رے نا"
حوالہ جات

کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 98-99

زمرہ:اصطلاحات ہندوستانی موسیقی
زمرہ:ضلع اوجین کے شہر اور قصبے
زمرہ:کلاسیکی موسیقی
زمرہ:مدھیہ پردیش کے شہر و قصبات
زمرہ:ہندوستانی اسالیب موسیقی
زمرہ:ہندوستانی موسیقی
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
ٹپہ

ادائگی کے اعتبار سے ٹپہ دھرپد کی ضد ہے۔ اس میں سروں کو سادگی سے ادا کرنا معیوب سمجھا جاتا ہے۔ ا۔ ٹپہ تیاری کا گانا کہلاتا ہے اس لیے رائج الوقت گائیگی میں سب سے مشکل صنف سمجھی جاتی ہے۔ سابقہ پنجاب کے شمال مغربی علاقہ میں آج کل بھی عوامی گیتوں کی ایک صنف ٹپہ کے تام سے موجود ہے۔ ٹپہ گانے میں بنارس کی رسولن بائی سرفہرست ہیں۔
تاریخ

کہتے ہیں ٹپہ پنجاب کے ساربان گایا کرتے تھے لیکن شوری میاں نے اسے ترقی دے کر کلاسیکی اصناف میں شامل کر دیا۔
تشکیل

خیال اور ترانے کی طرح اس میں صرف استھائی اور انترہ گایا جاتا ہے۔
تان کا استعمال

تان اور مرکی کا استعمال اس قدر زیادہ ہوتا ہے کہ گویا ایک سر پر قیام نہیں کر سکت
حوالہ جات

کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 98

زمرہ:کلاسیکی موسیقی
زمرہ:ہندوستانی موسیقی
زمرہ:ہندوستانی اسالیب موسیقی
زمرہ:پاکستانی موسیقی
زمرہ:روایتی موسیقی
زمرہ:نغموں کی اقسام
ہوری

یہ صنف عموما' ہولی کے دنوں میں گائی جاتی ہے۔ اس لیے رنگ اور پچکاری کے مضامین باندھے جاتے ہیں۔
اہمیت

ہوری دھرپد ہی کی ایک قسم ہے لیکن آج کل کی گائکی میں اس کی اہمیت ٹھمری سے ملتی جلتی ہے۔
سری کرشن

ہوری میں سری کرشن جی کی زندگی کا رومانی پہلو اجاگر ہوتا ہے۔ تاہم، ایک تقدس سا قائم رہتا ہے۔
تال

ہوری کے لیے ہوری تال ہی مخصوص ہے۔
حوالہ جات

کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 99

زمرہ:اتر پردیش کی ثقافت
زمرہ:بہار کی ثقافت
زمرہ:کلاسیکی موسیقی
زمرہ:ہندوستانی موسیقی
زمرہ:ہندوستانی اسالیب موسیقی
زمرہ:اصطلاحات ہندوستانی موسیقی